218 IZVODI IZ ZAPISNIKA. 
udobnosti, da njekolicina, kojim bi rabile knjige iz akademičke knjiž- 
nice, mogu na istom mjestu nači knjige i jedne i druge knjižnice. 
Odnošaj koji bi sdruženjem obijuh knjižnica nastao medju akade- 
mijom i sveučilištnom knjižnicom kao posebnim zemaljskim nastavnim 
zavodom, imao bi narav precaria, tako, da bi mogla akademija, kad 
goder joj se svidi, potražiti svoju knjižnicu natrag. 
Ako bi jedan put takav slučaj sbilja nastao, onda bi se tek jasno 
pokazala nepraktičnost mjestnoga onoga sdruženja. 
Svaka na ime knjižnica zahtieva posebni trošak za njezino uz- 
državanje i popunjivanje. Trošak taj opredjeljuje se u mnogom ob- 
ziru svrhom, koja se ima knjižnicom postići. Akademička n. pr. 
knjižnica nebi trebala trošiti na popunjenje i vežnju takovih knjiga, 
koje su za naučne struke, koje akademija njeguje, od posebne samo 
važnosti, dočim mogu imati za svrhe nastavne, kojih postignuću 
ima sveučilištna knjižnica pripomagati, veliku i neposrednu važnost. 
Sveučilištni knjižničar morao bi se brinuti na prvom mjestu za to, 
da zadovolji akademičkom knjižnicom svrsi sveučilištne nastave, 
pošto i onako malena dotacija, što ju sveučilištna knjižnica imade, 
nebi mu dozvoljavala brinuti se i za potrebe akademičke. Akade- 
mija bi dakle morala i nadalje trošiti na svoju knjižnicu, ako nebi 
htjela dopustiti, da postane ova tečajem vremena za akademičke 
svrhe posvema neprikladnom. U slučaju pako, da bi se njoj vidilo 
potrebito, razkinuti savez izmedju svoje i sveučilištne knjižnice, 
morala bi možda akademija nadoknaditi trošak, koji nije za nje- 
zine svrhe učinjen. 
Nemože se akademiji prigovarati, kako se čini od ljudi, koji ne- 
poznavaju okolnosti, da se ona sama malo brine za uzdržavanje 
svoje knjižnice u dobrom redu, da nije jošte učinila potanke kata- 
loge i inventare itd. U razmjerno kratko doba svojega obstanka 
imala se je akademija u prvom redu za to brinuti, da si knjižnicu 
prema svojim svrham tek stvori, a to je do sada znatnim trudom i 
troškom učinila. Sada, pošto je taj prvi i najteži napor svladan, 
laglje će biti akademiji uvesti svoju knjižnicu i svoj arkiv u pod- 
puni red i uzdržati u njem sbirke svoje. Novčano stanje akademije 
se uviek, prem ne znatno, poboljšava, ovo poboljšanje jamačno će 
u prilog doći takodjer uzdržavanju knjižnice tako, da akademija 
uzmogne postaviti u godišnji svoj proračun stalnu svotu novaca u 
tu svrhu. 
Kako bi se napokon imao za slučaj sdruženja urediti odnošaj 
medju akademijom i sveučilištnom knjižnicom glede onih časopisa 
